en cy cy en ceb jbo cy cy ku cy cy cy es cy en cy cy cy en cy cy en fr cy cy en cy cy et hi hi hi hi hi hi mr mr cy cy mr ast hi hi mr ast cs ast cy sw ast mr ast ast ast mr ast cy cy en cy cy en en en
Stephen Kingston - Modern art gallery - originals for sale
Dyma rai cwestiynau mae pobl yn eu gofyn yn aml.
Ar ôl gwneud gwaith ymchwil i’r testun, rydw i’n dechrau’r broses drwy wneud darluniau neu beintio yn y lleoliad, ac yn fy stiwdio hefyd. Drwy wneud hyn rydw i’n cael syniadau am beth i’w roi yn y llun ac rydw i’n gallu dechrau gweld y llun yn fy meddwl. Ar adegau eraill, mae’r broses yn fwy rhydd, a byddaf yn defnyddio brasluniau. Weithiau, fel yn achos Tryweryn, ni fyddaf yn defnyddio brasluniau o gwbl. Trwy baratoi a meddwl am y testun yn ystod y cyfnod yma, bydd teimladau cryfach am y gwaith yn dechrau ffurfio. Weithiau byddaf yn tynnu lluniau gyda chamera ac mae hyn yn help i ganolbwyntio ar bethau gweledol sydd o ddiddordeb i mi, ond dydw i ddim fel arfer yn eu defnyddio nhw yn y murlun ei hun. Mae pob testun yn unigryw ac felly, mae’r broses yn wahanol bob tro.
Beth ydy maint dy luniau?
Yn ystod y blynyddoedd diwethaf, rydw i wedi bod yn gweithio ar ddarluniau sy’n llawer mwy, weithiau ar gynfas ac weithiau’n syth ar y wal. Rydw i’n mwynhau gweithio’n gyhoeddus gan ei bod yn ffordd o greu perthynas gyda’r bobl a gyda’r lle. Rydw i’n gobeithio y bydda i’n dal i allu dod o hyd i fwy o lefydd i weithio ar ddarluniau mawr fel hyn, ac y bydd y gwaith yma’n datblygu ymhellach gydag amser.
Lle mae hi’n bosibl i ni weld dy waith?
Mae’r murluniau i’w gweld am gyfnodau gwahanol o amser, yn dibynnu ar y lleoliad. Gallwch chi weld fy ngwaith yn Galeri, Caernarfon a Chanolfan Mileniwm Cymru, Caerdydd a bydd gen i ddarn arall newydd yn Galeri cyn bo hir. Bydd murlun Eisteddfod Genedlaethol Meifod yn adeilad Cynulliad Cymru am tua 6 wythnos ond rydym ni’n chwilio am gartref parhaol iddo ar ôl hynny. Mae darluniau llai ar gael ar y wefan hefyd ac mae’n bosibl i chi weld y murluniau a’r lluniau yn fy stiwdio drwy drefnu apwyntiad.
Dilynwch fi ar Facebook
Os oes gennych chi ddiddordeb mewn prynu fy ngwaith, cliciwch yma.
© 2018 Stephen Kingston. All Rights Reserved. Website by Delwedd